Publication: Magyar Közlöny
Issue: MK-2000-21 (Year: 2000, Number: 21)
Era: 1990-2004
Section: [Az 1/1997. (I. 9.) HM rendelet mellékletének
Paragraph Index: 109

[Az 1/1997. (I. 9.) HM rendelet mellékletének kiegészítése] A Jegyzék 69. sorszáma alatti szakképesítés szakmai és vizsgáztatási követelményei I. A szakképesítés Országos Képzési Jegyzékben szereplő adatai 1.1. A szakképesítés azonosító száma: 54 8917 03 1.2. A szakképesítés megnevezése: védelmi igazgatási szakelőadó (hadkiegészítési menedzser ágazat) II. A szakképesítés munkaterülete 2.1.1. A szakképesítéssel legjellemzőbben betölthető munkakör, foglalkozás A munkakör, foglalkozás FEOR száma megnevezése egyéb ügyintézők 2.1.2. A szakképesítéssel betölthető katonai munkakörök (beosztások) Szakmai szám Megnevezés nyilvántartó tiszthelyettes kiegészítési tiszthelyettes mozgósítási tiszthelyettes ügyfélszolgálati tiszthelyettes érdekvédelmi tiszthelyettes toborzási tiszthelyettes kegyeleti tiszthelyettes informatikai tiszthelyettes 2.2. A szakképesítéssel betölthető közalkalmazotti (köztisztviselői) munkakörök A munkakör, foglalkozás FEOR száma megnevezése humánerő-gazdálkodási ügyintéző (ezen belül a katonai szervezeteknél alkalmazott megnevezéssel) — nyilvántartó főelőadó — kiegészítési főelőadó — mozgósítási főelőadó — ügyfélszolgálati főelőadó A munkakör, foglalkozás FEOR száma megnevezése — érdekvédelmi főelőadó — toborzási főelőadó — kegyeleti főelőadó — informatikai főelőadó 2.3. A munkaterület rövid, jellemző leírása A védelmi igazgatási szakelőadók a (hadkiegészítési menedzser ágazaton szerzett) képesítés eredményeként olyan korszerű szakmai, elméleti és gyakorlati felkészültséggel rendelkeznek, amelyek alapján képesek — a fegyveres erők és a rendvédelmi szervek csapatainál, intézeteinél, a hadkiegészítő parancsnokságokon, illetőleg a polgári szféra védelmi-igazgatási területén (az irányító-vezető szerveknél, az önkormányzatoknál) nyilvántartási, kiegészítési, mozgósítási, veszteségpótlási, érdekvédelmi, toborzási (pályára-irányítási), illetőleg a hadkötelesek és hozzátartozóik személyes ügyeinek intézésében az ügyfélszolgálat területén — önállóan tevékenykedve, magas szintű követelményeknek megfelelő szakfeladat ellátására. III. A szakképesítés szakmai követelményei 3.1. A foglalkozás gyakorlása (a munkakör betöltése) során előforduló legfontosabb feladatcsoportok, feladatok 3.1.1. Szakmatörténeti ismeretek alkalmazása — az egyetemes és a magyar fegyveres erők szervezeti és hadkiegészítési rendszerének fejlődése az általános hadkötelezettség bevezetéséig, — a modern kori fegyveres erők szervezeti és hadkiegészítési rendszerének fejlődése az általános hadkötelezettség bevezetésétől napjainkig. 3.1.2. Haderőszervezés — vezetési és szervezési alapismeretek, — a honvédelem irányítása, vezetése, — a katonai szervezetek elvi felépítése, — a haderőszervezés alapjai, — a védelmi tervezés és a haderőszervezés, — a hadrend, a hadrendi elemek, — a szervezési és működési okmányok, — a haderőrendszerek. 3.1.3. Hadköteles nyilvántartás — a nyilvántartás általános szabályai, — a hadkötelesek nyilvántartási rendszere, — a nyilvántartási szakfeladatok, — a nyilvántartással összefüggő ügyintézés, — a személyi informatikai rendszer (SZEMIR), — a csapatnyilvántartás, — a nyilvántartási okmányok vezetése. 2000/21. szám 3.1.4. Hadkiegészítés — a hadkiegészítés általános alapelvei, — a hadkiegészítés rendszere. Békekiegészítés — a honvédelmi kötelezettségek, — a katonai szolgálatra történő felkészítés, — a váltás, — a sorkatonai szolgálat teljesítése, — a tartalékos katonai szolgálat. Mozgósítás — a harckészültségi rendszer, — a mozgósítás alapelvei, — a mozgósítás tervezése, szervezése, — a személyi és az anyagi-technikai szükségletek, — a kiírás feladatai, végrehajtása, — a mozgósítás ideiglenes szervezetei, — a mozgósítás végrehajtása, az együttműködés megszervezése, — a tartalékképzés. Háborús kiegészítés — a háborús kiegészítés alapjai, — a háborús nyilvántartás, — a személyi és a technikai kiegészítés rendszere háborúban, — a háborús katonai szolgálat. Veszteségpótlás — a személyi és technikai veszteségek fogalma, várható alakulása, — a személyi és technikai veszteségpótlás tervezése, — a személyi és technikai veszteségpótlás végrehajtásának rendje. 3.1.5. Érdekvédelem — az érdekvédelem és érdekképviselet, — a honvédelmi kötelezettségekkel összefüggő jogosultságok, — a hadkötelesek és hozzátartozóik szociális ellátása, — az érdekvédelem kapcsolódó területei. 3.1.6. Jogi és igazgatási ismeretek alkalmazása — a honvédelem alkotmányos alapjai, — az állami szervek hatásköre, illetékessége a honvédelmi igazgatás kérdéseiben, — a honvédelmi kötelezettségek és azok megszegését sújtó szankciók rendszere, — eljárásjogi alapismeretek. 3.1.7. Nyilvántartási rendszerek kezelése — a személyi információs rendszer programjai, alkalmazásuk, — a védelmi-igazgatás területén alkalmazott számítástechnikai eszközök kezelése, — adatfelvitel, adattárolás, adatkezelés, adatszolgáltatás, adatvédelem szabályai. 3.2. Követelmények 3.2.1. Szakmatörténeti ismeretek alkalmazása Legyen képes ismertetni a szakterület egészének és ezen belül az egyes részterületek (a haderőszervezés, a béke- és háborús kiegészítés, a mozgósítás, a veszteségpótlás, a hadköteles nyilvántartás és az érdekvédelem) kialakulását, a kialakulás körülményeit, szükségességét, fejlődésének főbb szakaszait. 3.2.2. Haderőszervezés Értse meg és tudja azonosítani a haderő-szervezési és a haderő-fejlesztési tevékenység általános elveit; a haderőrendszerek típusait; legyen képes definiálni a fegyveres erők és rendvédelmi szervek irányításának, vezetésének rendjét, fontosabb szervezeti elemek elvi felépítését, a felépítés gyakorlati kialakításának (a szervezési tevékenység konkrét megvalósulásának) folyamatát; legyen képes öntevékenyen cselekedni a (szakterület felsővezetése, a hadkiegészítő parancsnokságok, a csapatok hadkiegészítési szakszolgálatai, továbbá az önkormányzatok védelmiigazgatási szakterületei rendeltetését, felépítését rögzítő) szervezeti és működési szabályzataiban (a munkaköri leírásokban) rögzített konkrét feladatok alapján. 3.2.3. Hadköteles nyilvántartás Legyen képes ismertetni a hadköteleseket nyilvántartó rendszer elveit, szabályait; tudja alkalmazni a hadkiegészítő parancsnokságok, csapatok és intézetek, továbbá az önkormányzatok védelmi-igazgatási szakterületein a hadkötelesek nyilvántartásával kapcsolatos konkrét feladatokat; tudjon öntevékenyen cselekedni a (gépi és manuális) nyilvántartás folyamatában, valamint az információáramlás rendjében, a személyes adatok védelmével összefüggő legfontosabb szabályok, a nyilvántartási okmányok csoportosítása, vezetése és az okmányok kezelésére vonatkozó szabályok, előírások alkalmazása során; legyen képes megmagyarázni a személyi információs rendszer (SZEMIR) felépítését, működését; tudja használni és kezelni a SZEMIR programjait; legyen képes önállóan megoldani, a nyilvántartásba vétel, a sorozás, a behívás, a leszerelés, a mozgósítás, a kiírás, a szolgálathalasztás, a szolgálatfélbeszakítás, a kiléptetés, fogyatékba helyezés, törlés, továbbá az érdekvédelem, a kegyeleti és jóléti tevékenység nyilvántartási feladataiból, az egyes részterületek gyakorlati teendőit. 3.2.4. Hadkiegészítés Legyen képes ismertetni a hadkiegészítés rendszerét, elveit; tudjon öntevékenyen cselekedni a személyi kiegészítés (béke- és háborús időszaki) folyamatában, ezen belül: a sor- és tartalékos (póttartalékos) állományú hadkötelesek katonai szolgálatra történő felkészítése időszakában, a sorozóbizottságok tevékenységében, a behívás előkészítése, tervezése és végrehajtása során; önállóan tudja alkalmazni a szolgálathalasztás és szolgálatfélbeszakítás jogszabályi lehetőségeit, továbbá a váltás (leszerelés, átcsoportosítás, bevonulás) rendjére, a fegyveres erők és rendvédelmi szervek mozgósítására vonatkozó — munkaterületéhez tartozó alapvető szabályokat; értse meg az 2000/21. szám országmozgósítás és a fegyveres erők (rendvédelmi szervek) mozgósításának kapcsolatát, összefüggéseit, a magasabb készenlétbe helyezés általános elveit, követelményeit, a katonai szervezetek csoportosítását; tudjon öntevékenyen cselekedni a kiírás és meghagyás gyakorlati végrehajtásának folyamatában, a háborús hadrend kialakításához szükséges tartalékos hadkötelesek, nemzetgazdasági technikai eszközök, polgári objektumok és szolgáltatások igénylése, illetve biztosítása során; értse meg a mozgósítás ideiglenes szervezeteinek felépítését, feladatait, a mozgósítás elrendelésének és végrehajtásának rendjét, továbbá a háborús katonai szolgálat tartalmát, lefolyását, a veszteségpótlás elveit és gyakorlati végrehajtásának követelményeit. 3.2.5. Érdekvédelem Legyen képes alkalmazni a hadkötelesekre és hozzátartozóikra vonatkozó szociális érdekvédelmi szabályokat, tudjon öntevékenyen cselekedni az érdekvédelem konkrét feladatainak megoldása során; tudja alkalmazni a személyes honvédelmi kötelezettségüket teljesítőkre (a hadkötelezettség alapján szolgálatot teljesítőkre) vonatkozó érdekvédelmi, illetve hozzátartozóik szociális érdekei védelmének megvalósítására vonatkozó szabályokat; legyen képes végrehajtani a hadkiegészítő parancsnokságok, a csapatok hadkiegészítési szakszolgálatai, érdekvédelmi testületei, a rendvédelmi szervek, továbbá az önkormányzatok a munkáltatók és a társadalombiztosítási intézet — hadkötelesekre és hozzátartozóikra vonatkozó — szociális és érdekvédelmi feladatait. 3.2.6. Jogi és igazgatási ismeretek alkalmazása Legyen képes ismertetni a honvédelem alkotmányos alapjait, az állami szervek hatáskörét és illetékességét; a honvédelmi igazgatás és az állampolgárok honvédelmi kötelezettségeinek kérdéseit; az államigazgatási eljárások általános alapjait, a honvédelmi kötelezettségek és azok megszegését sújtó szankciók rendszerét, a hadkötelesekre vonatkozó büntető és szabálysértési szankciókat; legyen képes önállóan kidolgozni a szabályos — jogi érvényű — határozathozatal és egyéb (parancsnoki, vezetői) intézkedések tervezeteit az ügyiratszerkesztés formai és tartalmi követelményei betartása mellett. 3.2.7. Nyilvántartási rendszerek kezelése Legyen képes a védelmi-igazgatás (a haderőszervezés és hadkiegészítés) területén alkalmazott számítástechnikai (adatátviteli) eszközök és a felhasználási programok kezelésére, különös tekintettel az adatok fel- és átvitelére, tárolására, karbantartására; önállóan tudja alkalmazni az adatszolgáltatásra, valamint az adatvédelemre vonatkozó szabályokat, előírásokat. IV. A szakképesítés vizsgáztatási követelményei A védelmi igazgatási szakelőadó szakképesítés hadkiegészítési menedzser ágazatán a szakmai vizsgát a hatályos jogszabályok előírásai szerint létrehozott szakmai vizsgabizottság előtt kell letenni. 4.1. A szakmai vizsgán a számon kérhető feladatok a szint megjelölésével A szakmai követelményekben megfogalmazott legfontosabb feladatcsoportok, feladatok (3.1. pont), a követelményeknek (3.2. pont) megfelelő szinten — számon kérhetőek a vizsgán. 4.2. A szakmai vizsga részei A szakmai vizsga írásbeli, gyakorlati és szóbeli vizsgarészből áll. Az egy szakmai vizsgán használatos írásbeli vizsgatételeket a honvédelmi miniszter megbízásából az illetékes HM főosztályvezető hagyja jóvá és adja ki. A több alkalommal használható szóbeli tételeket a szakképzést vezető intézmény dolgozza ki, és az illetékes kamarai jogkört gyakorló szerv vezetője hagyja jóvá. Kiadásukról az illetékes HM főosztály vezetője gondoskodik. A gyakorlati vizsgarész feladatsorát a szakmai vizsgát szervező intézmény dolgozza ki, és a vizsgabizottság elnöke — a kamarai jogkört gyakorló szervet képviselő vizsgabizottsági taggal egyetértésben — hagyja jóvá. Írásbeli vizsga Az írásbeli tételek a szakmai követelményekben meghatározott témakörökből összeállított teszt jellegű, valamint a szakmai ismeretek egészét átfogó komplex feladatokat tartalmazzák. Az írásbeli vizsga időtartama: 240 perc. Gyakorlati vizsga A számítástechnikai eszközök és azok felhasználási programjai kezelésében szerzett alkalmazói ismeretek gyakorlatban történő bemutatása. A gyakorlati vizsga időtartama: 120 perc. Szóbeli vizsga A hallgató a hadkiegészítés tantárgy anyagából tételt húz, amely tétel kérdéseit a központi tételsor tartalmazza. A szóbeli vizsga időtartama: 10—15 perc. Vizsgatantárgyak Írásbeli: — szakmatörténeti ismeretek alkalmazása, — haderőszervezés, — hadköteles nyilvántartás, — érdekvédelem, — jogi és igazgatási ismeretek alkalmazása. Szóbeli: — hadkiegészítés. Gyakorlati: — nyilvántartási rendszerek kezelése. 4.3. A vizsga értékelése A vizsgázó az egyes vizsgarészeken elért teljesítménye alapján szakmai elméletből és szakmai gyakorlatból kap osztályzatot. A szakmai elméleti osztályzatát az írásbeli és szóbeli vizsgarészen kapott érdemjegyek — írásbeli vizsga 2000/21. szám eredménye felé kerekített — átlaga alapján kell megállapítani. Sikertelen a szakmai vizsga, ha a vizsgázó az írásbeli, gyakorlati vagy szóbeli vizsgarész bármelyikén elégtelen értékelést kapott. Az írásbeli vizsgarész a tesztkérdésekre és a komplex feladatok megoldására adott válaszok alapján — a javítási útmutató ajánlásai szerint — egy érdemjeggyel (1—5) kerül értékelésre. A szóbeli vizsgarészen a hallgató teljesítménye a tételen szereplő kérdésekre adott válaszok alapján külön-külön kerül értékelésre úgy, hogy a szóbeli vizsga érdemjegyét (1—5) az egyes kérdésekre adott értékelés számtani átlaga adja. A gyakorlati vizsgarész értékelése a kapott feladat eredményességét (eredménytelenségét) kifejező osztályzat (1—5) alapján történik. 4.4. A szakmai vizsga egyes részei alóli felmentés feltételei A képzés speciális ismereteket tartalmaz, felmentés nem adható. V. A kamarai jogkör gyakorlása A hadkiegészítési menedzser képesítéssel kapcsolatos kamarai jogkörök gyakorlója a Honvéd Vezérkar hadkiegészítési csoportfőnök. * * * A Jegyzék 70. sorszáma alatti szakképesítés szakmai és vizsgáztatási követelményei I. A szakképesítés Országos Képzési Jegyzékben szereplő adatai

Source: https://magyarkozlony.hu/hivatalos-lapok/65a3c82ad279819a6868c5e53b762520d71e4f48/dokumentumok/d5e61c47ec22e3e49be2b364cd4e8a170bce7c18/letoltes